ఏ రచనలోని పదాలనైనా తన బాణీలతో పంచదార పలుకులుగా మార్చగల శక్తి పెండ్యాల నాగేశ్వరరావు సొంతం. పెండ్యాల స్వరకల్పనలో రూపొందిన పాటలు ఈ నాటికీ జనాన్ని పరవశింపచేస్తూనే ఉన్నాయి. గురువారం పెండ్యాల వర్ధంతి. పెండ్యాల నాగేశ్వరరావు బాణీలకు సాటి సంగీతదర్శకులే అభిమానులుగా మారిన సందర్భాలున్నాయి. ఆయన స్వరకల్పనతోనే తమ చలనచిత్ర యానం చేసిన వారూ ఉన్నారు. తన దరికి చేరిన ప్రతీ అవకాశాన్నీ అమృతమయం చేయాలనే పెండ్యాల తపించారు. సందర్భం ఏదయితేనేం జనాన్ని ఇట్టే కట్టిపడేసేలా బాణీలు కట్టి మెప్పించారు.నాటి మేటి నటీనటులు, దర్శకనిర్మాతలు పెండ్యాల సంగీతంతో పరవశించిపోయారు. పెండ్యాల స్వరకల్పనలో రూపొందిన ఎన్నో చిత్రాలు నిర్మాతదర్శకులకు పేరుతో పాటు గల్లాపెట్టెలు నింపాయి. ఇక మహానటుల అభినయవైభవానికీ పెండ్యాల బాణీలు తోడయి భళా అనిపించాయి. అందుకే పెండ్యాల సంగీతంలో రూపొందిన పాటలు ఈ నాటికీ పరవశింప చేస్తూనే ఉన్నాయి.
e rachanaloni padaalanainaa tana baaniilatoe panchadaara palukulugaa maarchagala sakti pendyaala nageshwararao sontam. pendyaala swarakalpanalo roopondina paatalu ee naatikii janaanni paravasimpachestune unnaayi. guruvaram pendyaala vardhanti. pendyaala nageshwararao baaneelaku saati sangeetadarsakule abhimaanulugaa maarina sandarbhaalunnaayi. aayana swarakalpanathone tama chalanachitra yaanam chesina vaaruu unnaaru. tana dariki cherina pratee avakaasaannii amrutamayam cheyalane pendyaala tapinchaaru. sandarbham edayithenem janaanni itte kattipadesela baaneelu katti meppinchaaru.naati meti nateenatulu, darsakanirmaatalu pendyaala sangeetamtho paravasinchipoyaaru. pendyaala swarakalpanalo roopondina enno chitraalu nirmaatadarsakulaku paerutho paatu gallapettelu nimpai. ika mahanatula abhinayavaibhavaanikii pendyaala baaneelu thodayi bhalaa anipinchaayi. anduke pendyaala sangeetamlo roopondina paatalu ee naatikii paravasimpa chestune unnaayi.